דני איילו

דניאל לואיס "דני" איילו הבן (באנגלית: Daniel Louis "Danny" Aiello, Jr.‏; 20 ביוני 1933 – 12 בדצמבר 2019) היה שחקן קולנוע ותיאטרון אמריקאי, שהיה ידוע בהופעותיו האלימות והוולגריות. היה מועמד לפרס אוסקר לשחקן המשנה הטוב ביותר ולפרס גלובוס הזהב לשנת 1989 על תפקידו בסרט "עשה את הדבר הנכון". איילו נולד במנהטן לפרנסס ודניאל לואיס איילו האב. אביו של איילו נטש את הבית כאשר היה ילד קטן, הוא לא שינה את דעתו גם כאשר אמו של איילו התעוורה. במשך שנים גינה איילו באופן פומבי את החלטת אביו, השניים התפייסו ב-1993 אך איילו שמר טינה לאביו על החלטתו לעזוב את הבית. בגיל 16 שיקר איילו בנוגע לגילו האמיתי במטרה להתגייס לצבא ארצות הברית, לאחר ששירת שלוש שנים חזר איילו לניו יורק והתחיל לעבוד בעבודות מזדמנות כדי לעזור בפרנסת המשפחה. איילו התחיל את דרכו בתעשיית הסרטים בתחילת שנות ה-70 עם הופעות בתפקידים משניים בסרטים "פעימות לב", ו"הסנדק 2", בשני הסרטים הופיע איילו לצידו של רוברט דה נירו. ב-1984 שיחק איילו פעם נוספת לצד דה נירו, בדרמת הפשע של סרג'ו לאונה "היו זמנים באמריקה". את תפקיד הפריצה שלו עשה איילו שנה לאחר מכן בדרמה הקומית של וודי אלן "שושנת קהיר הסגולה", שם התפרסם בתור מונק, בעלה של ססיליה (מיה פארו). איילו הופיע גם בסרטו של וודי אלן "ימי הרדיו". לאחר מכן הופיע איילו בתפקיד ראשי בקומדיה "מוכת ירח", בסרט גילם את ג'וני סאמריי, ארוסה של גיבורת העלילה לורטה קאסטוריני (שר). דמותו הידועה ביותר עד היום של איילו בעולם הקולנוע הייתה סלבטורה "סאל" פרנג'יאונה, בעל הפיצרייה האיטלקית שבשכונת ברוקלין בסרטו של ספייק לי בשנת 1989 "עשה את הדבר הנכון". תפקיד זה הקנה לאיילו מועמדות לפרס גלובוס הזהב ולפרס אוסקר לשחקן המשנה הטוב ביותר. הופעותיו הבולטות האחרונות של איילו היו במותחן האימה "חיים בצל הסיוט", בו גילם את חברו של הדמות הראשית ג'ייקוב סינגר (טים רובינס) שמנסה להשאיר את עברו הטראומטי כחייל במלחמת וייטנאם מאחוריו ללא הצלחה, ופולחן הפעולה של לוק בסון "לאון", שם הופיע בתור המאפיונר האיטלקי טוני, מפעילו של המתנקש קר הרוח לאון (ז'אן רנו). לאיילו ארבעה ילדים - שני בנים ושתי בנות מאשתו סנדי כהן, לה היה נשוי מאז 1955 ועד למותו. בנו, דני איילו השלישי היה פעלולן והלך לעולמו ב-2010 ממחלת הסרטן. דני איילו אושפז בעקבות מחלה והלך לעולמו ב-12 בדצמבר 2019. פעימות לב (1973) הסנדק 2 (1974) החזית (1976) הדייר האחרון (1978) - סרט טלוויזיה רובע ברונקס (1981) היו זמנים באמריקה (1984) שושנת קהיר הסגולה (1985) מומחה קטלני (1985) ימי הרדיו (1987) אמן בחיזורים (1987) מוכת ירח (1987) נערת החודש (1987) הצוות (1988) עשה את הדבר הנכון (1989) לילות הארלם (1989) חיים בצל הסיוט (1990) עוד סיבוב (1991) הדסון הוק (1991) Me and the Kid (1993) סיבוב שני לאהבה (1993) לאון (1994) משהו ללבוש (1994) זוגות בהחלפה (1995) סיטי הול (1996) שני ימים באל. איי. (1996) מדינת ברוקלין (1997) דינר רש (2000) להרוג את המזל (2006) השפעה (2014) איטליה הקטנה (2018) הדון האחרון (1997) Dellaventura‏ (1997 - 1998) מדיה וקבצים בנושא דני איילו בוויקישיתוף אתר האינטרנט הרשמי של דני איילו דני איילו, במסד הנתונים הקולנועיים IMDb (באנגלית) דני איילו, באתר "אידיבי", מאגר הידע העברי לקולנוע ישראלי ועולמי דני איילו, באתר AllMovie (באנגלית) דני איילו, באתר Rotten Tomatoes (באנגלית) דני איילו, במסד הנתונים הקולנועיים KinoPoisk (ברוסית) דני איילו, באתר MusicBrainz (באנגלית) דני איילו, באתר Discogs (באנגלית) דני איילו, באתר Songkick (באנגלית) דני איילו, באתר בילבורד (באנגלית) תמר גלבץ, קולנוע - יא ירח, מה עשית - "מוכת ירח״ (1987), במאי: נורמן ג'ואיסון. שחקנים: שר, ניקולאס קייגי, כל העיר, 25 במרץ 1988